
įsakymu Nr. V-208
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ IR 

PEDAGOGŲ, TĖVELIŲ KŪRYBINIŲ DARBŲ FOTOGRAFIJŲ PARODOS
 „MOLIŪGO IŠDAIGOS“ NUOSTATAI
I. BENDROSIOS NUOSTATOS


1. Respublikinės ikimokyklinio ir priešmokyklinio amžiaus vaikų ir pedagogų, tėvelių kūrybinių darbų fotografijų parodos „Moliūgo išdaigos“ (toliau – Parodos) nuostatai reglamentuoja jos tikslą, uždavinius, dalyvius, darbų pateikimo, organizavimo tvarką ir autorių apdovanojimą.

2. Parodą organizuoja Klaipėdos r. Vėžaičių pagrindinės mokyklos ikimokyklinio ugdymo skyriaus mokytojos: Inesa Budvytienė, Aušrinė Kumpienė, Edita Grinienė.
       
3. Adresas: Liepų g. 1, Vėžaičiai, LT-96210 Klaipėdos r., tel: +37046458132, 
el. paštas pavaduotojas3@vezaiciai.lt

4. Parodos nuostatai skelbiami Klaipėdos r. Vėžaičių pagrindinės mokyklos interneto svetainėje „Vėžaičių Pagrindinė Mokykla“, socialinio tinklo „Facebook“ grupėje „Auklėtoja auklėtojai (idėjos, darbeliai, veiklų planai)“.
II. TIKSLAS IR UŽDAVINIAI

5. Tikslas – lavinti ugdytinių pažinimo ir menines kompetencijas, kuriant darbelius apie moliūgą.

6. Uždaviniai:

6.1. tobulinti vizualinę raišką, kūrybiškumą, originalumą;

6.2. skatinti domėtis rudens gėrybėmis, spalvomis, lapų, uogų įvairove, panaudojant darbeliams įvairias meninės raiškos priemones, gamtinę medžiagą;

6.3. ugdyti vaikų kūrybinę iniciatyvą, estetinį suvokimą, meninę ir pažinimo kompetencijas;

6.4. sudaryti galimybes atsiskleisti vaikų emocijoms ir išradingumui kuriant darbą;

6.5. skatinti tėvų įsitraukimą ir kūrybišką laiko praleidimą su savo vaiku(-ais).
III. DALYVIAI
`
7. Virtualioje parodoje kviečiami dalyvauti visų Lietuvos ikimokyklinio ir priešmokyklinio ugdymo įstaigų ugdytiniai, pedagogai, tėveliai.
IV. DARBŲ PATEIKIMO IR ORGANIZAVIMO TVARKA


 8. Projektas-paroda vyks nuo spalio 24 d. iki lapkričio 7 d.

 9. Parodos dalyviai iki 2022 m. lapkričio 7 d. pasitelkdami savarankiškai pasirinktas priemones kuria, skaptuoja, aplikuoja, antspauduoja, piešia, lieja spalvas, lipdo. Kūrybinius darbelius, kuriuose atsispindi moliūgų tema, kuria: lauke, namuose, grupėje.
                      10. Sukurti darbai nufotografuojami ir keliami į uždarą „Facebook“ grupę ,,Moliūgo išdaigos“.
                      11. Darbų skaičius ribojamas: kiekviena įstaiga siunčia nuo grupės 1–5 darbelius. 
                      12. Po nuotraukomis komentaruose nurodykite pilną ugdymo įstaigos pavadinimą, mokytojos(-ų) vardą, pavardę, dalyvio vardą, amžių.
V. APDOVANOJIMAS


13. Parodos dalyviams bus parengtos Klaipėdos r. Vėžaičių pagrindinės mokyklos padėkos ir pažymos, patvirtinančios dalyvavimą parodoje, kurios bus įkeltos į „Moliūgo išdaigos“ „Facebook“ grupę.
VI. BAIGIAMOSIOS NUOSTATOS


14. Pateikdamas darbus autorius tampa projekto dalyviu.

15. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bus eksponuojami elektroninėje erdvėje.

16. Dėl papildomos informacijos arba iškilus klausimams kreiptis el. paštu inesa.budvytiene@vezaiciai.lt  arba skambinti tel. 867244838 – Inesa Budvytienė.

17. Dalyvavimas šioje virtualioje parodoje reiškia autoriaus(-ių) sutikimą su visomis parodos sąlygomis.

______________________
